Betty MacDonald

Betty MacDonald, født Anne Elizabeth Campbell Bard 26. mars 1907 i Boulder, Colorado, død 7. februar 1958, var en populær amerikansk humorist og forfatter. Hun skrev bøker i en selvbiografisk og ofte selvironisk stil, og ble oversatt til en rekke språk. Bibliografien hennes omfatter også barnebøker. Hennes mest kjente verk er debutboken The Egg and I, som ble oversatt til norsk av Lill Herlofson Bauer og utgitt på Ekko Forlag i 1947 under tittelen "Egget og jeg". I 1947 hadde også filmen The Egg and I premiere, med Claudette Colbert og Fred MacMurray i hovedrollene. Betty MacDonalds bøker var dessuten inspirasjonen til en serie filmer som Universal Studios produserte, om ekteparet "Ma & Pa Kettle".

Dedikasjonen i debutboken The Egg and I er en klar indikasjon på Betty MacDonalds fortellergrep og stil: «To my sister Mary, who has always believed that I can do anything she puts her mind to». Boken The Plague and I ("Pesten og jeg") handler om forfatterens kamp mot tuberkulosen hun ble rammet av, men også denne boken er skrevet med stor galgenhumor.

Bibliografi

Bøker for voksne 
 The Egg and I (1945)
 The Plague and I (1948)
 'Anybody Can Do Anything (1950)
 Onions in the Stew (1955)
 Who, Me? (utgitt posthumt)

Barnebøker 
 Mrs. Piggle Wiggle
 Mrs. Piggle Wiggle's Magic
 Mrs. Piggle Wiggle’s Farm
 Hello, Mrs. Piggle Wiggle
 Mrs. Piggle Wiggle’s Won’t Pick Up Toys Cure
 Mrs. Piggle Wiggle’s Won’t Take A Bath Cure
 Nancy And Plum

Referanser

Eksterne lenker 
 Nettstedet Betty MacDonald Fan Club: http://bettymacdonaldfanclub.blogspot.com/
 Nettstedet Friends of Betty MacDonald: http://bettymacdonald.net/
 Filmtrailer fra 1947 der Betty MacDonald introduserer filmen The Egg & I: http://www.youtube.com/watch?v=LTaZaqAIjag

Forfattere fra USA
Personer fra Boulder